
Г Л А В А І  
 
ОБЩИ ПОЛОЖЕНИЯ  
 
Раздел І  Предмет на правилника за вътрешния трудов ред  
 
Чл.1. С този правилник се урежда организацията на труда в ДГ „Слънце” – гр. Ботевград.  
Чл.2. Този правилник се издава от директора на ДГ на основание чл. 181 от КТ и е в съответствие със съществуващата нормативна уредба.  
Чл.3. В правилника са формулирани общите изисквания към членовете на трудовия колектив, като същите се задължават да изпълняват изискванията за трудовата дисциплина. Конкретните изисквания са определени в длъжностни характеристики.  
Чл.4. В Правилника за вътрешния трудов ред се конкретизират субективните трудови права и задължения на директора, на ръководството на детската градина, служителите и работниците установени в Кодекса на труда, подзаконовите нормативни актове по неговото прилагане, колективния трудов договор и по индивидуалните трудови правоотношения.  
Чл.5. Органите на синдикалните организации имат право да участват в подготовката на проекти на всички вътрешни правилници и наредби, които се отнасят до трудовите отношения, за което директорът задължително ги поканва.  
 
Раздел ІІ  Предназначение на правилника за вътрешния трудов ред  
 
Чл.6. Целта на Правилника за вътрешния трудов ред е да се създаде такава форма на организация на труда в детската градина, която да гарантира постигането на оптимални условия за работа, а от там и високо качество на учебно-възпитателната работа.  
Чл.7. Основното предназначение на Правилника за вътрешния трудов ред е да осигури сигурност и яснота между работодателя и учителите, служителите и работниците по отношение на условията на труд, като гарантира и защитава техните взаимни права и интереси.  
Чл.8. При изменение в разпоредбите в КТ, подзаконовите нормативни актове по неговото прилагане, както и при промени в действащата нормативна база, имаща отношение към разпоредбите на Правилника за вътрешния трудов ред, директорът е длъжен в срок от 10 дни да внесе необходимите промени в него.  
Чл.9. В случай, че директорът не внесе необходимите промени в Правилника за вътрешния трудов ред и не съгласува неговото съдържание с измененията в КТ, подзаконовите нормативни актове по неговото прилагане или Колективния трудов договор, учителите, служителите и работниците имат право да откажат да изпълняват задълженията, които произтичат от незаконните текстове.  
 
 
Раздел ІІІ  Ред за издаване и изменение на Правилника за вътрешния трудов ред  
 
Чл.10. Правилникът за вътрешния трудов ред в детската градина се изработва и утвърждава от директора при спазване на процедурата, установена в чл.37 от КТ.  
Чл.11. Правилникът за вътрешния трудов ред се изменя и допълва по реда на неговото приемане. 
 Чл.12. В съответствие с КТ и подзаконовите нормативни актове по прилагането му директорът или упълномощено от него длъжностно лице за определен период от време могат да отменят действието на Правилника за вътрешния трудов ред.  
 
Раздел ІV  Действие на Правилника за вътрешния трудов ред във времето  
 
Чл.13. Правилникът за вътрешния трудов ред е в сила за срок от 1 година.  
 
Раздел V  Действие на Правилника за вътрешния трудов ред по отношение на лицата  
 
Чл.14. Правилникът за вътрешния трудов ред се прилага спрямо всички учители, служители и работници, които полагат труд под трудово правоотношение с работодателя.  
Чл.15. Учителите, служителите и работниците са длъжни да спазват правилата, установени с Правилника за вътрешния трудов ред от момента, в който се запознаят с тях.  
Чл.16. В случай, че директорът не доведе Правилника за вътрешния трудов ред до знанието на учителите, служителите и работниците, той няма право да изисква от тях да го спазват, нито да им налага санкции при неспазването му.  
Чл.17. При постъпването на нови учители, служители или работници директорът задължително ги запознава с Правилника за вътрешния трудов ред.  
Чл.18. Правилникът за вътрешния трудов ред се прилага по отношение на всички лица, намиращи се на територията на детската градина.  
Чл.19. Правилникът за вътрешния трудов ред се прилага по отношение на лицата, които са командировани от друг работодател да изпълняват временно своите задължения на територията на детското заведение. Те задължително се запознават с тази част от Правилника, която е свързана с извършваната от тях дейност на територията на детското заведение.  
 
Г Л А В А ІІ  ВЪЗНИКВАНЕ И ИЗМЕНЕНИЕ НА ТРУДОВОТО ПРАВООТНОШЕНИЕ  
 
Раздел І  Трудов договор  
 
Чл.20. Трудов договор се сключва между работника или служителя и работодателя.  
Чл.21. Трудовият договор се сключва в писмена форма и се подписва от двете страни в четири екземпляра, два от които остават в ДГ (в досието и класьора), за счетоводителя за изпълнение, а другият се връчва незабавно срещу подпис на работника.  
Чл.22. При сключване на трудовият договор директорът запознава работника или служителя с трудовите задължения, произтичащи от заеманата длъжност или изпълняваната работа.  
Чл.23. Документите, които са необходими за сключване на трудов договор в съответствие с Наредба № 4 от 03.11.1998 г. на МТСП са:  
1. Заявление свободен текст;  
2. Професионална автобиография - CV;  
3. Лична карта или друг документ за самоличност, който се връща веднага на лицето;  
4. Документ за придобито образование, специалност, квалификация, правоспособност, научно звание, научна или професионално-квалификационна степен.  
5. Документ за стаж по специалността – за педагогическите кадри; трудова книжка или препис извлечение за трудовия стаж.  
6. Документ за медицински преглед при първоначално постъпване на работа и след преустановяване на трудовата дейност по трудово правоотношение за срок над 3 месеца.  
7. Свидетелство за съдимост, ако са изтекли повече от 6 месеца от прекратяването на последния трудов договор.  
8. Препоръка или характеристика от работното място, което са заемали.  
9. Декларация, че не боледува от болестите защитени от КТ и че не е освидетелстван от ТЕЛК.  
Чл.24. Трудово правоотношение между страните се създава от момента на сключването на трудовия договор и те са длъжни да изпълняват задълженията си по него.  
Чл.25. Началото на изпълнението, времетраенето и съдържанието на трудовия договор се уреждат съобразно КТ.  
Чл.26. Съдържанието на трудовият договор се определя от:  
1. Кодекс на труда;  
2. Колективния трудов договор;  
3. Индивидуалния трудов договор.  
 
Чл.27. С трудовия договор се определят мястото, характерът на изпълняваната работа, трудовото възнаграждение и времетраенето на договора.  
Чл.28. Съдържанието на трудовият договор включва условията, които определят правата и задълженията на работника или служителя и тези на директора.  
Чл.29. Условията на трудовия договор са законови – тези, които са отразени в КТ и други нормативни документи и необходими – място и характер на работата, предмет на дейност, обем на работа, условия на труд и трудови възнаграждения.  
Предметът и обхватът на дейността се определят със съответната длъжностна характеристика.  
Чл.30. Трудови договори се сключват при условията и реда на КТ.  
 
Раздел ІІ  Процедура и методи за подбор на учителските кадри  
 
Чл.31. Назначаването на педагогическите кадри се извършва при спазване на КТ и НАРЕДБА № 15 от 22 юли 2019 г. за статута и професионалното развитие на учителите, директорите и другите педагогически специалисти на МОН.  
Чл.32. За заемане на длъжностите “учител”, „старши учител” и “главен учител” е необходимо кандидатите да отговарят на изискванията oт ЗПУО. 
Чл.33. За педагогически кадри не могат да се назначават лица, които:  
1. Са осъдени на лишаване от свобода с влязла в сила присъда за умишлено престъпление; 
 2. Са лишени от право да упражняват професията си.  
3. Страдат от заболявания и отклонения, които застрашават живота или здравето на децата, определени с Наредба на министъра на образованието и науката съгласувано с министъра на здравеопазването. 
 Чл.34. Подборът на кадрите се извършва чрез подбор по документи – проучване на определен списък от документи, представени от кандидатите за заемане на учителска длъжност и събеседване.  
Чл.35. Директорът на ДГ обявява свободните работни места в Бюрото по труда и в тридневен срок от овакантяването им.  
Чл.36. Обявата на директора трябва да съдържа:  
1. Точно наименование и адрес на ДГ.  
2. Свободна щатна длъжност или длъжността, която ще бъде заета на основание чл.68, т.3 от КТ – до завръщане на замествания на работа. 
3. Изискванията за заемане на длъжността съобразно придобитото образование, професионална квалификация и правоспособност, определени с НАРЕДБА № 15 от 22 юли 2019 г. за статута и професионалното развитие на учителите, директорите и другите педагогически специалисти на МОН.  
4. Изискванията към кандидата съобразно разпоредбата от ЗПУО. 
 5. Началният и крайният срок за подаване на документите.  
 
Раздел ІІІ  Допълнителен труд по трудов договор  
 
Чл.37. При извършването на допълнителен труд по трудов договор се спазват разпоредбите в раздел ІХ от КТ.  
 
Раздел ІV  Изменение на трудовото правоотношение  
 
Чл.38. Предмет на изменение на трудовият договор може да бъде всяка договорна клауза с писмено съгласие между страните.  
Чл.39. Директорът може едностранно да увеличава трудовото възнаграждение на работника или служителя.  
Чл.40. При изменение на трудовото правоотношение се спазват разпоредбите на чл.118 и чл.119 от КТ.  
Чл.41. Директорът може да бъде командирован от началника на РУО след съгласуване с финансиращия орган.  
Чл.42. При командироване на работници и служители се спазват разпоредбите на КТ и Наредба за командировките в страната.  
 
Раздел V  Трудово възнаграждение  
 
Чл.43. Трудовото възнаграждение в ДГ се изплаща по банков път по сметка лично на работника или служителя, окончателно всеки месец до 30-то число на текущия месец. 
[bookmark: _Hlk125450850]Чл.44. Размерът на трудовото възнаграждение се определя съгласно ПМС № 243 от 13.11.2025 г. за определяне на размера на минималната работна заплата за страната от 01.01.2026 г. и Колективен трудов договор за системата на предучилищното и училищното образование № Д01-298/22.12.2025 г. и анекс № Д01-7/20.01.2026 г.
Чл.45.   Членовете на педагогическия колектив получават допълнително трудово възнаграждение за постигнати резултати от труда през учебната година на педагогическите специалисти. 
Работодателите планират в рамките на бюджетите на институциите в размер не по-малко от 
4,2% и не повече от 5,0% от годишния размер на средствата за работни заплати на педагогическите специалисти. За да получат ДТВ те трябва да имат действително отработени при същия работодател най-малко 124 дни за учебната година, за която се отнася оценяването. 
 Членовете на непедагогическия колектив получават допълнително възнаграждение за постигнати резултати от труда. За да получат ДТВ те трябва да имат действително отработени при същия работодател най-малко 186 дни за учебната година, за която се отнася оценяването. Във вътрешните правила за работна заплата на образователните институции се разработват критерии и показатели за допълнително трудово възнаграждение за постигнати резултати от труда на непедагогическия персонал. Средствата за това ДТВ се планират в рамките на бюджетите на институциите в размер - не по-малко от 2,5% и не повече от 3,5% от годишния размер на средствата за работни заплати на непедагогическия персонал. 
Чл.46. Други видове обезщетения се изплащат на директор, педагогически и непедагогически персонал при спазване на глава 10, раздел ІІІ на КТ и Постановление № 31 на МС от 11.02.1994 г. за увеличение в някои случаи на размера на обезщетенията по чл.222, ал.3 от КТ – ДВ, бр.16 от 1994 г., доп.бр.60 от 1996 г.  
 
Раздел VІ  Прекратяване на трудовото правоотношение  
 
Чл.47. С прекратяването на трудовия договор престава да съществува трудовото правоотношение.  
Чл.48. Прекратяването на трудовия договор се извършва при спазване разпоредбите на КТ.  
Чл.49. Прекратяването на трудовия договор става с писмена заповед на директора, в която точно е отразено основанието на съответния член от КТ въз основа на който става прекратяването.  
Чл.50. Издадената заповед се връчва лично на работника или служителя.  
Чл.51. Причините за прекратяване на трудовия договор и датата се вписват в трудовата книжка на работника или служителя.  
Чл.52. При прекратяване на трудовото правоотношение директорът или упълномощено от него длъжностно лице предава незабавно трудовата книжка на работника или служителя.  
Чл.53. Ако трудовата книжка не може да бъде връчена лично, директорът я изпраща по пощата с препоръчано писмо с обратна разписка.  
Чл.54. Парични обезщетения при прекратяване на трудово правоотношение се изплащат при спазване на законните разпоредби на КТ.  
Чл.55. При прекратяване на трудовото правоотношения с работник или служител на основание чл. 328, ал.1, т.2,3,5,11 и чл.330, ал.2, т.6 от КТ задължително се спазват разпоредбите на чл.333 от КТ и Наредба №5 за болестите, при които работниците, боледуващи от тях, имат особена закрила съгласно чл.333, ал.1 от КТ.  
 
 
 
Г Л А В А ІІІ  ОСНОВНИ ЗАДЪЛЖЕНИЯ НА СТРАНИТЕ ПО ТРУДОВОТО ПРАВООТНОШЕНИЕ  
 
Раздел І  Задължения на работодателя  
 
Директор  
 
Чл.56. Директорът е длъжен да осигури на педагогическия и непедагогическия персонал необходимите условия за изпълнение на работата по трудовото правоотношение, за която са се уговорили, като осигури:  
1. Работата, която е определена при възникване на трудовото правоотношение;  
2. Работно място и условия в съответствие с характера на работата;  
3. Здравословни и безопасни условия на труд;  
4. Кратка характеристика или описание на работата;  
5. Указания за реда и начина на изпълнение на трудовите задължения и упражняване на трудовите права, включително запознаване с правилата за вътрешния трудов ред и с правилата за здравословни и безопасни условия на труд.  
Чл.57. Длъжен е да пази достойнството на работника или служителя по време на изпълнение на работата по трудовото правоотношение.  
Чл.58. Длъжен е да изплаща в установените срокове на членовете на трудовия колектив уговореното възнаграждение за извършената работа и да ги осигури за всички осигурителни социални рискове съгласно условия и по ред, установени в отделен закон.  
Чл.59. Длъжен да създаде условия на учителите да повишават професионалната си квалификация в организирани форми на обучение и чрез самостоятелна подготовка.  
Чл.60. Директорът на ДГ като орган за управление – чл. 257, ал.1 и ал.2 от ЗПУО 
1. Организира, контролира и отговаря за цялостната дейност;  
2. Спазва и прилага ДОС;  
3. Осигурява безопасни условия на възпитание, обучение и труд.  
4. Представлява институцията пред органи, организации и лица и сключва договори с юридически и физически лица по предмета на дейност в съответствие с предоставените му правомощия;  
5. Разпорежда се с бюджетните средства;  
6. Сключва и прекратява трудови договори с учители, служители и работниците;  
7. Обявява свободните места в бюрата по труда и в регионалните инспекторати по образованието в 3дневен срок от овакантяването им - за държавните и общинските детски градини, училища;  8. Награждава и наказва учители и служители в съответствие с КТ, ЗПУО и този правилник;  
9. Организира приемането на деца и възпитанието и обучението им в съответствие с ДОС;  
10. Подписва и подпечатва документи за преместването на деца, за завършена подготвителна група, съхранява печата на детската градина;  
11. Контролира и отговаря за правилното водене и съхраняване на задължителната документация според Наредба № 8 на МОН.  
12. Осигурява условия за здравно-профилактична дейност в детската градина;  
13. Изготвя длъжностно разписание на персонала и утвърждава поименно разписание на длъжностите и работните заплати;  
14. Разработва до 30 септември на учебната година план за защита при бедствия на пребиваващите в детската градина;  
15. Осигурява пожарна безопасност чрез спазване на действащите норми, правилници, наредби и предписания;  
16. Организира учредяването и осигурява обучение на комитет или група по условия на труд;  
17. Утвърждава и изпълнява програма за оценяване на риска, като прилага методика за оценяване на риска;  
18. Утвърждава програма за изпълнение на предприетите мерки, определени срокове и отговорници;  
29. Осигурява на работещите подходящо обучение по здравословни и безопасни условия на труд в съответствие със спецификата на всяко работно място;  
20. Установява, разследва, регистрира и отчита трудовите злополуки;  
21. Разработва и утвърждава списък на работните места и видове работа, за които осигурява лични предпазни средства и специално работно облекло, като определя вида и сроковете за износване и условията за ползването им;  
22. Заявява необходимите средства за изпълнение на дейностите, осигуряващи здравословни и безопасни условия на възпитание, обучение и труд пред финансиращите органи;  
23. Грижи се за обогатяване на материалната и дидактичната база в детската градина;  
24. Организира вътрешния контрол на дейността на целия персонал съобразно нормативните документи и дава препоръки за подобряване на работата;  
25. Организира разработването, приемането и реализирането на годишния комплексен план на детската градина;  
Чл.61. Като председател на педагогическия съвет, директорът осигурява изпълнение на решенията му.  
Чл.62. Разпорежданията на директора са задължителни за целия педагогически и непедагогически персонал в детската градина.  
Чл.63. (1) При отсъствие на директора за срок повече от 60 календарни дни кметът на общината сключва трудов договор с друго лице за временно изпълняване на длъжността „директор“.  
(2) При отсъствие на директора на детската градина за срок по-малък от 60 календарни дни той определя със заповед свой заместник от педагогическия персонал на детската градина.  
Чл.64. Директорът на детската градина може да бъде командирован от РУО след съгласуване с финансиращия орган.  
 
 
Раздел ІІ  
 
Задължения на работниците и служителите  
 
Учители  
 
Чл.65. Учителят е длъжен да предоставя на работодателя работната си сила за изпълнение на конкретна трудова функция – обучение и възпитание на децата.  
Чл.66. Учителят е длъжен да изпълнява работата и трудовите си задължения точно и добросъвестно и да спазва правилниците на детската градина, трудовата дисциплина и разпоредбите на директора.  Чл.67. Учителят в детската градина организира и провежда обучението и възпитанието на децата съобразно ДОС.  
Чл.68. Учителят организира и провежда възпитателно-образователна работа в съответната група, като диагностицира знанията и уменията на децата според ДОС и съдейства за пълноценната им интеграция в групата.  
Чл.69. Учителят има право да:  
1. Членува в професионални организации и да взема участие в работата на регионалните и национални органи;  
2. Дава мнения и да прави предложения по дейността на детската градина до административните органи в системата на народната просвета;  
3. Получава информация за възможности за повишаване на професионалната квалификация от директора, РУО и от МОН;  
4. Участва в определяне на стратегията на детската градина и организиране на дейности извън учебния план;  
5. Избира варианти на учебни пособия и помагала;  
6. Избира организационни форми на обучение и на възпитателни въздействия;  
7. Прилага педагогически идеи, концепции, методи и технологии, средства на обучение;  
8. Получава информация относно състоянието на детската градина; 
 9. Получава защита по КТ и КТД.  
Чл.70. Учители, постигнали високи резултати при възпитанието и обучението на децата, се поощряват с грамота и предметни награди, а чрез медиите дейността им се популяризира за получаване на обществено признание.  
Чл.71. Учителят е длъжен да:  
1. Изпълнява задълженията си, определени от КТ, в нормативни актове в системата на народната просвета и в длъжностната характеристика;  
2. Изпълнява нормата за задължителна преподавателска работа, определена с Наредба № 3/18.02.2008 г. на МОН за нормите преподавателска работа и реда за определяне на числеността на персонала в системата на народната просвета;  
3. Изпълнява изискванията на Закона за защита на личните данни, Плана за защита при бедствия на пребиваващите в детската градина;  
4. Изпълнява решенията на Педагогическия съвет, както и препоръките на контролните органи на РУО;  
5. Спазва утвърдените от директора правилници и графици;  
6. Опазва живота и здравето на децата по време на образователно-възпитателния процес и на други дейности, организирани от учителя или ДГ;  
7. Повишава професионалната си квалификация;  
8. Присъства и активно участва в заниманията по музика;  
9. Удостоверява с подписа си данните подадени на ЗАС /домакин/;  
10. При отклонение в здравословното състояние на децата да уведомява медицинската сестра и да търси контакт с родителите;  
11. Лично да нанася броя на децата в групата за деня и се подписва в заповедната книга за храна;  
12. Спазва Етичния кодекс за работа с деца;  
13. Спазва Закона за закрила на детето, Закона за защита на личните данни и Закона за защита от дискриминация.  
14. Спазва утвърдените от МВР правила за действие при анонимно телефонно обаждане.  
15. Свиква родителски срещи през учебната година. За всяка родителска среща да води протокол в протоколна тетрадка;  
16. По време на смяна да държи личните си вещи (чанти, лекарства и др.) в гардероб на недостъпно за децата място;  
17. Главният учител организира дейностите, специфични за неговата дейност и вписани в длъжностната му характеристика;  
Чл.72. Учителят не може да нарушава правата на детето, да унижава личното му достойнство, да прилага форми на психическо и физическо насилие върху него. Да дава и разпространява информация за децата от детската градина на лица извън детската градина, освен на родителите/настойници. 
Чл.73. Предварително уведомява директора за извеждане на децата извън детската градина за наблюдения, изложби, концерти, екскурзии и други. Предварително съгласува чрез декларация с родителя извеждане на децата извън ДГ; 
Чл.74. При участие на децата в регионални, национални и други мероприятия учителят, придружаващ групата е длъжен да подготви следните документи: списък на децата в групата, ЕГН, подписан от учителя-водач и директора, и заверен с печата на детската градина, името на медицинската сестра, медицински преглед с дата и място на прегледа, подпис за съгласие на родителя.  
Чл.75. Учителят привежда в изпълнение решенията на ПС и законовите нареждания на директора, които се отнасят до неговата група и са свързани с цялостната организация на учебно-възпитателния процес.  
Чл.76. Учителите от І смяна посрещат лично децата на входа на съответната група или на площадката на групата при хубаво време.  
Чл.77. Учителите от ІІ смяна лично изпращат всички деца от занималнята на групата, а при хубаво време от площадката на съответната група.  
Чл.78. Учителите от І смяна нямат право да преустановяват своята работа преди идването на сменящият ги колега без личното разрешение на директора.  
Чл.79. Учителите от ІІ смяна нямат право в края на работния си ден да изпращат последните деца от групата, облечени с връхните си дрехи и приготвени за завършване на работния ден.  
Чл.80. Учителят няма право да отстранява дете по време на организирани занимания и други извън обучителните дейности.  
Чл.81. Учителят няма право да оставя децата сами, без надзор, по какъвто и да било повод.  
Чл.82. Учителят няма право да се договаря с външни лица или фирми за извършване на регламентирани дейности или услуги в групите (фотографски, застрахователни, строителни и пр.) без разрешение на директора.  
Чл.83. Забранено е организирането на дейности с деца на политическа, религиозна и етническа основа.  Чл.84. Учителят отговаря за правилното и редовно попълване и водене на документацията според изискванията на НАРЕДБА № 8 от 11.08.2016 г./обнародвани изменения и допълнения в сила от 28.05.2022 г. за информацията и документите за системата на предучилищното и училищното образование  
1. Електронен дневник на групата.  
2. Лично образователно дело на детето – води се в ел. дневник 
3. Списъци с присъствията на децата - на 30-то число всеки месец да ги предава на домакина.  
4. Друга документация, свързана с естеството на работата.  
Чл.85. Учителят подготвя необходимите справки, отчети, и други, изисквани от ръководството във връзка с участието му в екипи, методически обединения и комисии в институцията.  
Чл.86. Учителят може да прави предложения пред ПС.  
Чл.87. Учителят планира възпитателно-образователна дейност по ДОС.  
Чл.88. Учителят контролира редовно посещението на децата и изисква попълването на заявления от родителите един ден преди отсъствието им по семейни причини. Събира и предава на мед. сестра медицинските бележки от личния лекар в деня на завръщането на детето.  
Чл.89. При допускане на грешка в документ от ЗУД, грешката се зачертава с червена линия /ако документацията е на хартиен носител/. В забележка се посочва кой е направил поправката и как трябва да се чете. Поправката се подписва от директора и се подпечатва  с печата на ДГ „Звънче“. 
В електронният дневник всички поправки и промени се правят със знанието на директора на институцията и ако профила на учителя разрешава това.  
 
Чл.90. Учителят няма право:  
1. Да работи две смени с цел удовлетворяване личната нужда на колега.  
2. Да сменя смяната си без разрешението на директора.  
3. Учителят от І смяна да напуска работното си място, докато не дойде колегата му от ІІ смяна.  
4. Да използва за възпитателни цели средства, противоречащи на човешките права и свободи (физически и морални наказания, заплахи, физическо, психическо или сексуално насилие и прекалено ограничение).  
5. Да се отделя от децата, ако не е осигурено друго отговорно лице и да оставя децата на двора и в група без надзор.  
6. Да извежда децата извън детската градина без придружител и писмено съгласие от родител.  
7. Да използва служебното си положение за лично облагодетелстване.  
8. Да изменя регламентираното време за храна и почивка на децата.  
9. Да напуска работното си място, без да е отразил проведените форми в дневник и книга за преподадения учебен материал.  
10. Да изтрива и нанася корекции върху задължителна учебна документация и електронен дневник.  
11. Да допуска налагането на идеологически и религиозни доктрини на децата, както и дискриминация на основата на пол, народност, етническа принадлежност и религия.  
12. Ако съзнателно подпомага извършването на актове на дискриминация, носи отговорност по силата на Закона за защита от дискриминацията.  
13. През работно време да използва за лични нужди служебните компютри (Skype, Facebook, да пазарува онлайн и др.).  
14. През работно време да води телефонни разговори, които не са пряко свързани с изпълнението на служебните им задължения. При спешна нужда от личен характер, личен телефон се ползва след като се извика заместник, който да остане при децата. 
 
 
 
Помощен и обслужващ персонал  
 
Чл.91.(1) Помощник-възпитателят работи съгласно длъжностната си характеристика като:  
1. Спазва установената трудова дисциплина и изпълнява работата, за която се е уговорил в подписания трудов договор.  
2. Отговаря за осигуряването на необходимите здравно-хигиенни условия в групата, в която работи.  
3. Сутрин до пристигането на учителя посреща децата и носи лична отговорност за живота и здравето им.  
4. При необходимост вечер, след приключване на работното време, изпраща закъснелите деца заедно с учителя.  
5. По време на установената почивка, отпуски или поради заболяване на учителите, поема грижата за децата и носи отговорност за тях. Само в този случай има право да дава на родителите информация за децата.  
6. Явява се навреме на работа и е на работното си място до края на работното време.  
7. Явява се на работа в състояние, което му позволява изпълнение на поставените задачи.  
8. Не употребява алкохол и други упойващи вещества през работно време и непосредствено преди явяване на работа.  
9. Използва цялото работно време за изпълнение на възложените задачи.  
10. Спазва техническите и технологическите правила, правилника за осигуряване на безопасни и здравословни условия на възпитание, обучение и труд, правилника за дейността на детската градина и всички други законови разпореждания и инструкции на работодателя.  
11. Пази грижливо материално-техническата и дидактична база, както и пести разходването на електрическа енергия, вода, отопление и други материали и консумативи.  
12. Лично отговаря за спалното бельо и дрехите на децата от групата и е длъжен да не допуска размяна на дрехи и бельо.  
13. Пази авторитета на детската градина и нейния престиж, не злоупотребява с доверието на работодателя.  
14. Съгласува работата си и подпомага и съдейства при разрешаване проблеми в съответната група и детската градина.  
15. Осигурява почивката на І смяна учители за времето от 10:30 до 10:50 часа; когато учителите са на педагогически съвет; оперативка. Отговаря и опазва живота и здравето на поверените му деца. 
16. При инцидент информира медицинското лице, директора на ДГ и учителя на групата. 17. Поддържа района от дворното пространство, за който отговаря.  
 
(2) Други функции и изисквания съобразно заеманата длъжност и изпълняваната работа:  
1. Сервира храната в естетичен вид (всяко ястие в отделен съд) и осигурява вилица и лъжица съобразно възрастта.  
2. Сменя покривките 2 пъти седмично и при замърсяване. 
3. При излизане на децата извън детската градина придружава групата с учителя.  
4. Съпровожда децата до тоалетната, когато те са на двора и ги предава лично на учителя.  
5. Сменя спалното бельо един път на две седмици през зимния сезон, през лятото всяка седмица и при всяко замърсяване.  
6. По време на оперативки с учителите поема отговорността за живота и здравето на децата.  
7. Повишава своята професионална квалификация и качеството на работа.  
8. При инфекциозно заболяване сменя спалното бельо според изискванията на санитарните органи, извършва усилена дезинфекция.  
9. Спазва задължително работното облекло – престилка, ръкавици и маска.  
10. Следи за използването от децата на салфетки, тоалетна хартия, носни кърпи.  
11. Връща своевременно съдовете в кухнята.  
12. Не оставя на достъпни за децата места дезинфекционни и перилни препарати.  
13. Всекидневно почиства двора, напръсква пясъчниците, полива цветните алеи.  
14. Веднъж на 2 седмици изтупва килимите и пътеките в занималните, куклените кътове, забърсва под тях и прави основно почистване и дезинфекция на помещенията.  
15. Ежемесечно почиства решетките на климатика в групата.  
16. Спазва изискванията на НАССР и води задължителната документация за дезинфекцията на съдовете и хигиената на помещенията. Попълва ежедневно чек-лист. 
17. Поддържа чистота в общите помещения – коридори, стълбища, физкултурен салон, кабинет СОП, учителска стая по график определен от директора. 
 
(3) Помощен и обслужващ персонал  няма право:  
1. Да работи две смени с цел удовлетворяване личната нужда на колега.  
2. Да сменя смяната си без разрешението на директора.  
3. При работата си с деца да използва за възпитателни цели средства, противоречащи на човешките права и свободи (физически и морални наказания, заплахи, физическо, психическо или сексуално насилие и прекалено ограничение).  
4. Да се отделя от децата, ако не е осигурено друго отговорно лице и да оставя децата на двора и в група без надзор.  
5. Да извежда децата извън детската градина без придружител и писмено съгласие от родител.  
6. Да използва служебното си положение за лично облагодетелстване.  
7. Да изменя регламентираното време за храна и почивка на децата.  
8. Да напуска работното си място, без да е отразил присъствието си в присъствената книга на персонала, не е попълнил книгата за изключване на ел. захранването след работно време, не е погълни чек-листове за почистване на работната зона, за която отговаря.  
9. Да изтрива и нанася корекции върху задължителна учебна документация и електронен дневник  /ако работи с такива/.  
10. Да допуска налагането на идеологически и религиозни доктрини на децата, както и дискриминация на основата на пол, народност, етническа принадлежност и религия.  
11. Ако съзнателно подпомага извършването на актове на дискриминация, носи отговорност по силата на Закона за защита от дискриминацията.  
12. През работно време да използва за лични нужди служебните компютри (да се вписва в Skype, Facebook, да пазарува онлайн и др.).  
13. През работно време да води телефонни разговори, които не са пряко свързани с изпълнението на служебните им задължения. При спешна нужда от личен характер, личен телефон се ползва след като се извика заместник, който да остане при децата или в помощ на учителя. 
 
 
 
КУХНЕНСКИЯТ ПЕРСОНАЛ 
 
Чл.92. КУХНЕНСКИЯТ ПЕРСОНАЛ работи съгласно длъжностната си характеристика.  
Чл.93. Производствената дейност на кухнята в детската градина се организира и ръководи от главния готвач, който отговаря пряко за работата на помощник-готвача.  
Чл.94. Готвачът спазва утвърдената технология за производство, следи за сроковете на годност на влаганите продукти, отговаря за правилното съхранение на готовата продукция и своевременно зареждане на групите.  
Чл.95. Готвачът на ДГ присъства лично, всекидневно при изписване на хранителните продукти.  
Чл.96. Други функции на готвача съобразно заеманата длъжност и изпълняваната работа:  
1. Готвачът следи за грижливата експлоатация на кухненските съоръжения.  
2. Промяната в менюто се прави само със знанието на директора.  
3. Не допуска външни лица в кухненския блок.  
4. При отсъствие на готвача, помощник-готвачът поема неговите функции и носи лична отговорност за правилното оползотворяване на хранителните продукти.  
5. Целият кухненски персонал спазва стриктно изискванията на система НАССР и води редовно документацията по нея.  
 
 
 
 
ДОМАКИН 
 
Чл.97.(1) ЗАВЕЖДАЩИЯТ АДМИНИСТРАТИВНА СЛУЖБА (ЗАС) и МОЛ /материално отговорно лице/ работи съгласно длъжностната си характеристика:  
(2) Други функции и изисквания съгласно заеманата длъжност и изпълняваната работа:  
1. Изготвя ТД и ДС по заповед на директора, както и друг вид документи, отразени в длъжностната характеристика.  
2. Ежегодно извършва инвентаризация на имуществото в детската градина заедно с комисия.  
3. Организира получаването и отчитането на средствата за работно, представително и специално работно облекло на персонала.  
4. Работи с електронен дневник  
5. Участва в изработването на меню съгласно рецептурник.  
6. Проверява хранителните продукти по складовете.  
7. Води дневника за входящ и изходящ контрол на хранителните продукти, температурен дневник за хладилниците.  
8. Стриктно изпълнява заповедите на директора на детското заведение и периодично дава финансови отчети, отнасящи се до хранене, консумативи, материална база и др. 
9. Няма право да нанася поправки върху требвателните листове и други документи, след подписването им от директора.  
10. Не допуска външни лица в складовете и кухнята.  
11. Изпълнява задълженията си като член на НАССР екипа. 
 12. Спазва закона за защита на личните данни.  
 
 
МЕДИЦИНСКИЯТ СПЕЦИАЛИСТ 
 
Чл.98. 	МЕДИЦИНСКИЯТ СПЕЦИАЛИСТ (мед. 	сестра) работи съгласно длъжностната си характеристика, изготвена от кмета на общината, и изпълняваната работа.  
Чл.99. Медицинският специалист разработва и провежда в детската градина:  
1. Програми, свързани с профилактиката на детското здраве.  
2. Води и съхранява медицинската документация и опазва материалната база в здравния кабинет.  
3. При съмнение за инфекциозно заболяване на дете в ДГ уведомява директора, родителите и личния лекар на детето.  
4. Поддържа постоянна връзка с ръководството на детската градина и с членовете на ПС.  
5. Отговаря за съхранението, отчитането и разходването на медикаменти и консумативи в здравния кабинет.  
6. Изработва седмично меню, съгласно изискванията на качество и калорийност на предлаганата храна.  Контролира качеството и количеството на храната. 
Контролира консумирането на храната от децата.  
Чл.100. Медицинският специалист се грижи за осигуряването на здравословни и безопасни условия на възпитание, обучение и труд в детската градина чрез:  
1. Организирането и провеждането на всекидневен филтър и следене на имунизациите.  
2. Спазване на строг санитарно-епидемиологичен режим.  
3. Набелязване мерки за избягване на травми, отравяния и изгаряния.  
4. Изнасяне на нагледна здравна информация на видно и достъпно място в детската градина.  
5. Периодично обучение на обслужващия персонал и учителите за оказване на първична долекарска помощ при различни видове травми.  
Чл.101. На медицинския специалист са възложени и други функции и изисквания съгласно заеманата длъжност и изпълняваната работа:  
1. Контролира текущата дезинфекция и я ръководи при епидемиологични взривове.  
2. Изготвя и представя на директора и непедагогическия персонал инструкции за работа с дезинфекционни препарати.  
4. Води цялостната документация на НАССР системата.  
Чл.102. Медицинският специалист е пряко подчинен на директора на детската градина, който определя работното му време съгласно спецификата на работа в нея и КТ.  
Чл.103. Работниците и служителите имат право:  
1. На своевременна достоверна и разбираема информация относно дейностите и делата на ДГ.  
2. Да изискват от работодателя обективна и справедлива характеристика за професионалните си качества и резултатите от трудовата си дейност или обективна и справедлива препоръка при кандидатстване за работа при друг работодател. 
 Чл.104. Всички служители нямат право:  
1. Да възлагат непосилни задачи на децата.  
2. Да изказват некомпетентни мнения за дейността на детската градина, в частност на педагогическия екип, да уронват имиджа й, да изнасят какъвто и да е вид информация, касаеща дейността й.  
3. На неучтиво отношение към родители и близки на децата.  
4. Да използват родителите за лични облаги.  
5. Да напускат работното си място, преди да затворят и заключат всички врати и прозорци, да изключат от електрическата мрежа телевизорите и климатиците, и да включат СОД.  
6. Да запазват и изнасят храна извън ДГ.  
7. Да изнасят перилни и дезинфекционни препарати, да изпират и гладят лични дрехи.  
8. Да допускат външни, непознати лица без легитимация: същите се придружават от служител на ДГ в случай, че желаят среща с директора. Охранителният и пропускателен режим е дело на всеки служител.  
9. Да допускат пряка или непряка дискриминация спрямо децата, основана на пол, народност, етническа принадлежност и религия. Да използва за възпитателни цели средства, противоречащи на човешките права и свободи (физически и морални наказания, заплахи, физическо, психическо или сексуално насилие и прекалено ограничение).  
Чл.105. Когато е отправен сигнал до директора на ДГ за изнасяне, липса на материали или неправомерното им използване, той поверява сигнала и информира колектива за резултатите от направената проверка.  
 
 
Раздел ІІІ  
 
Трудови задължения на учителите, служителите и работниците  Задължения, свързани с имуществото на работодателя и други видове обезщетения  
 
Чл.106. Учителите, служителите и работниците са длъжни да съхраняват и пазят повереното им имущество и техника.  
Чл.107. Учителите, служителите и работниците са длъжни да спазват правилата и реда за начина на използване и съхранение на учебно-техническите средства и материали.  
Чл.108. Учителите, служителите и работниците не могат да изнасят извън територията на ДГ всякакъв вид техника, документи, материали, освен след разрешение на директора.  
Чл.109. Учителите, служителите и работниците са длъжни да спазват правилата за противопожарна охрана.  
Чл.110. Учителите, служителите и работниците са длъжни да спазват правилата за здравословни, безопасни условия на възпитание, обучение и труд в ДГ.  
Чл.111.(1) Персоналът в ДГ съгласно КТ, закона за счетоводството и длъжностната характеристика носи имуществена отговорност.  
(2) ЗАС зачислява даденото за ползване и съхранение имущество на определените длъжностни лица чрез приемно-предавателни протоколи.  
(3) Имуществена отговорност носят и родителите на децата, които при умишлена повреда на имуществата на ДГ възстановяват нанесената щета в 10-дневен срок от откриване на виновното дете.  
Чл.112. Всички липси в ДГ се възстановяват както следва:  
1. В групите – от учители и помощник-възпитатели.  
2. В дирекцията – от директора.  
3. В кабинета на ЗАС /домакин/ – от ЗАС /домакин/.  
4. В складове – от ЗАС /домакин/, готвач и помощник-готвач.  
5. В коридори, методичен кабинет, физкултурен салон, фоайета – от всички служители.  
6. В парното – от огняра.  
7. В пералнята – от  перача. 
8. В кухнята – от готвача и помощник-готвача, домакин.  
9. В медицинския кабинет – от медицинската сестра.  
 
Задължения за уведомяване на директора  
 
Чл.113. Учителите, служителите и работниците са длъжни веднага да уведомят директора за всички трудности по изпълнение на поставените им задачи и са длъжни да изпълняват дадените от него указания за справяне с трудностите.  
Чл.114. Учителите, служителите и работниците са длъжни веднага да уведомят директора при отсъствие по здравословни причини. Болничният лист се представя до два дни от издаването му съгласно чл.9, ал.2 от Наредбата за медицинската експертиза на работоспособността.  
Чл.115. Учителите, служителите и работниците са длъжни веднага да уведомят директора за всички нарушения на КТ, подзаконовите нормативни актове по прилагането му, вътрешните правила, заповеди и други, които са установили в процеса на изпълнение на трудовите си задължения.  
Чл.116. Учителите, служителите и работниците са длъжни веднага да уведомят ЗАС за промени в адресната си регистрация, телефонния си номер и семейното си положение.  
Чл.117. Учителите, служителите и работниците са длъжни да уведомят веднага директора, ако срещу тях е възбудено наказателно преследване.  
Чл.118. Учителите са длъжни да работят при взаимна информираност и колегиалност в екипа, методическото обединение или комисията.  
Чл.119. Работниците и служителите са длъжни да работят при взаимна информираност и колегиалност в екипа.  
Чл.120. Служителите са длъжни да уведомят веднага директора, медицинската сестра и родителя при възникнал инцидент с дете. 
Служителите са длъжни да уведомят веднага директора, медицинската сестра при възникнал инцидент със служител или родител.  
Служителите са длъжни да уведомят веднага директора при възникнала авария на територията на детското заведение. 
 Чл.121, (1). Родителите са длъжни, когато между тях е налице спор за упражняване на родителските права над детето, писмено да уведомят директора на кого е предоставил съдът родителските права. Уведомителното писмо трябва да е придружено от следните документи: влязло в сила бракоразводно решение или привременни мерки от съда за упражняване на родителски права, мерки за защита, споразумение и т.н. Тази информация е необходима, за да се удостовери кой от родителите има или няма право да взема детето от детската градина, да получава информация за неговото физическо и психическо развитие, да провежда срещи с детето на територията на детската градина.  
 
 
Задължения за добър външен вид  
 
Чл.122. Учителите, служителите и работниците са длъжни да идват на работа в добър и подходящ за изпълнение на трудовите си задължения външен вид.  
 
Забрана за разпространяване на поверителни сведения  
 
Чл.123. Учителите, служителите и работниците не могат да разпространяват под каквато и да е форма и пред кого и да е факти и сведения, които представляват служебна тайна и са узнати от тях при или по повод изпълнението на техните трудови задължения. 
Да спазват Закона за защита на личните данни /във връзка с Регламент 2016/679/ 
 
Забрана за разпространяване на факти или сведения, които уронват доброто име на директора. Чл.124. Учителите, служителите и работниците не могат да разпространяват под каквато и да е форма и пред когото и да е факти или сведения, които са свързани с дейността на директора и могат да уронят неговото добро име.  
Чл.125. Учителите, служителите и работниците нямат право да правят изявления пред други лица, които да ангажират директора, без предварителното му разрешение.  
 
Забрана за тютюнопушене и употреба на алкохол  
 
Чл.126. Учителите, служителите и работниците нямат право да пушат на територията на детската градина.  
Чл.127. Учителите, служителите и работниците нямат право през работно време да употребяват алкохол или да приемат упойващи средства.  
Чл.128. Учителите, служителите и работниците нямат право да внасят и съхраняват на територията на детската градина алкохол.  
Чл.129. Учителите, служителите и работниците нямат право да внасят и съхраняват на територията на детската градина упойващи средства.  
 
 
Г Л А В А ІV  РАБОТНО ВРЕМЕ И ПОЧИВКИ  
 
Раздел І  Редовно работно време  
 
Чл.130. ДГ „Сънце” работи целогодишно на петдневна работна седмица.  
Чл.131. Детската градина работи от 6:30 часа до 18:30 часа. Децата се приемат от 7:30 часа до 8:30 часа. По желание на родителите, след предварително договаряне, децата могат да се водят и вземат в удобен за тях час в рамките на установеното работно време.  
Чл.132. Работното време на учителите е 8 часа дневно, 30 часа седмично норматив ОФПВ, а на учителя по музика е 24 часа норматив ОФПВ. В рамките на установеното работно време учителите са длъжни да бъдат в детската градина за:  
1. Изпълнение на задължителната норма преподавателска заетост съгласно НАРЕДБА № 4 от 20.04.2017 г. за нормиране и заплащане на труда на МОН за нормите за преподавателска работа и реда за определяне на числеността на персонала в системата на народната просвета и утвърдения списък – образец за учебната година.  
2. Участие в ПС и провеждане на оперативки, методически срещи.  
3. Родителски срещи, тържества.  
4. Сбирки на методически обединения, комисии и екипи по отделните правилници.  
5. Други задачи, възложени за изпълнение от директора и произтичащи от заеманата длъжност.  
6. След изпълнение на така изброените задачи, учителите могат да бъдат извън детската градина за подготовка и самоподготовка.  
Чл.133. Работното време в детското заведение е с фиксирани граници и за отделните категории работещи, в съответствие с чл.139 от КТ , и е разпределено както следва:  
 
Директор от 8:00 до 16:30 ч.  – „плаващо“ работно време, според нуждите на детското заведение Приемен ден за родители – всеки ден от 8:30 ч. до 9:30 ч. 
 
Учители  
І смяна – от 07:30 до 15:30 ч.  
                от 13:30 до 15:30 ч. – самоподготовка 
 
ІІ смяна – от 12:00 до 18:00 часа  
                 От 10:00 до 12:00 ч. – самоподготовка 
от 12:00 до 13:30 часа - двете смени работят заедно по обслужване на децата, образователна и методическа работа. 
 
 
Домакин 
· От 1-во до 10-то число на всеки месец – събиране на такси за допълнителни педагогически услуги: от 07:30 часа до 12:30 часа и от 15:00 часа до 18:00 часа 
· От 1-во до 30-то /31/ число на всеки месец / без посочените по-горе 5-15-то число/: 
от 08:00 часа до 16:30 часа 
 
Медицинска сестра на детската градина от 08:00 часа до 16:30 часа. 
 
Помощник-възпитатели 
І смяна – от 6:30 до 15:00 ч.
 ІІ смяна – от 10:00 до 18:30 ч.  
 
Готвач и помощник-готвач от 06:30 до 14:30 ч.  
 
ЗАС, Перач, помощник-възпитател – редовна смяна от 8:00 до 16:30 ч.  
 
Огняр 
зимен сезон - от 05:00 до 10:00 ч. и от 15:00 часа до 18:00 часа / 
/плаващо, според температурата в помещенията на ДГ/ летен сезон – от 07:30 часа до 16:00 часа 
 
Чл. 134. Учителите, служителите и работниците са длъжни да спазват началото и края на работния ден.  Чл.135. Всеки служител е длъжен ефективно да оползотворява работното си време, да изпълнява точно и своевременно задълженията си, да опазва зачислената му материална база и дрехите на децата, да поддържа в изряден вид облеклото си и работното си място.  
Чл. 136. В случай, когато учителите, служителите и работниците не могат да се явят навреме на работа, те са длъжни да уведомят своевременно за това директора или ЗАС.  
Чл.137. В случай когато учител, служител или работник се налага да напусне работа преди края на работното време, той може да направи това само след уведомяване и разрешение на директора.  
 
 
Раздел ІІ  
 
Почивки  
 
Чл.138. Почивките в работния ден се ползват при спазване на изискванията на раздел ІІІ от КТ и Наредба за работното време, почивките и отпуските.  
Чл.139. Педагогическият и непедагогическият персонал, който е на 8-часов работен ден ползва техн. почивка: 
 
Регламентирани почивки 
 
Учители 
І смяна – от 11:00 до 11:15 часа – 15мин. 
ІІ смяна – от 13:45 до 14:00 часа – 15 мин. 
По време на почивката на учителите в групите се заместват  от помощник-възпитателите (чл.120, ал.3 от КТ и чл. 91, т.5 от този правилник).  
 
Помощен персонал 
І смяна – от 10:15 до 10:30 часа – 15 мин. 
ІІ смяна – от 14:30 до 14:45 часа – 15 мин. 
 от 12:30 до 13:00 часа – 30 мин. за обяд

Чл.140. Празничните дни през учебната година се ползват съгласно чл.154 от КТ.  
Чл.141. Продължителността на междудневната непрекъсната почивка е 12 часа.  
Чл.142. Седмичната почивка е в събота и неделя. Продължителността на седмичната почивка е 48 часа.  
 
Раздел ІІІ  
 
Отпуски 
 
Чл. 143. Отпуските на педагогическия и непедагогическия персонал се определят и се ползват при спазване на разпоредбите на КТ и Наредбата за работно време, почивките и отпуските и КТД. 
Чл. 144. Директорът ползва платен годишен отпуск в размер на 56 работни дни, от които по чл.155, ал. 
1 от КТ – 48 работни дни. 
Чл. 145. Размерът на основния платен годишен отпуск на основание чл. 156 А от КТ и КТД /30.06. 2008 г. за работещите в системата на народната просвета е както следва: 
 по чл. 155, ал. 4 от КТ – 28 работни дни;  по чл. 155, ал. 5 от КТ и чл. 24, ал. 1 от Наредбата за работното време почивките и отпуските за педагогическите кадри – 56 работни дни. 
Чл. 146. На служителка или работничка от системата на народната просвета при условията на чл. 168 от КТ с две живи деца до 18 г. – 2 работни дни, а с 3 и повече живи до 18 г. – 4 работни дни за всяка календарна година. 
Чл. 147. За повишаване квалификацията на учителите се разрешава платен служебен отпуск по смисъла на чл. 161 от КТ. 
Чл. 148. Платеният годишен отпуск на учителите се ползва през ваканциите или при намаляване дневната посещаемост в групите по време на епидемии или други такива, като по изключение при важни причини може да се ползва и през учебната година. 
Чл. 149. Помощно-обслужващият персонал ползва платен годишен отпуск на основание чл. 156 а от КТ и КТД в размер на 28 работни дни. 
Чл. 150. Директорът и синдикалните организации изготвят план-графика за ползването на платените годишни отпуски на работниците и служителите. 
 
 
Г Л А В А V  
 
ТРУДОВА ДИСЦИПЛИНА  
 
Чл.151. За редовно неизпълнение на професионалните си задължения, нарушения на трудовата дисциплина, правилника на детската градина и правилника за вътрешния трудов ред, работниците и служителите носят дисциплинарна отговорност и се наказват съгласно КТ.  
Чл.152. Нарушенията на трудовата дисциплина са описаните в чл.187 от КТ, както и неизпълнение на задълженията, произтичащи от длъжностната характеристика, ЗПУО.  
Чл.153. За нарушение на трудовата дисциплина се налагат дисциплинарни наказания, съгласно глава ІХ, раздел ІІІ от КТ.  
 
Г Л А В А VІ  
 
РЕЖИМ НА ДОСТЪП, ПРЕБИВАВАНЕ И НАПУСКАНЕ НА ДЕТСКАТА ГРАДИНА  
 
Места, през които се влиза и се напуска територията на детската градина  
 
Чл.154. Учителите, служителите и работниците, децата, родителите и други външни лица могат да влизат и да напускат територията на детската градина само през централните входове, намиращ се от северната и южната страна на сградата.  
Чл.155. Зареждане със стоки, материали, консумативи и други се извършва само през централния вход на сградата.  
Контрол за прилагане и спазване на пропускателния режим  
 
Чл.156. Контролът по прилагането и спазването на уредените в правилника за вътрешния трудов ред правила за влизане и напускане на детската градина се възлага на помощник-възпитателите, които осъществяват пропускателния режим по установен график, утвърден със заповед на директора. 
Чл.157. Лицата, на които е възложен контролът по прилагане и спазване на уредените в правилника за вътрешния трудов ред правила за влизане и напускане територията на детската градина са длъжни да докладват на директора за извършените нарушения на пропускателния режим.  
Чл.158. От  08:30 до 16:00 часа входовете на детската градина са заключени. При нужда се ползват звънци и домофони.  
Чл.159. Входната врата на кухненския блок да се държи винаги заключена при излизане.  
Чл.160. Всеки служител е длъжен сутрин при влизане в сградата да прави оглед и при нередности да уведомява директора, при отсъствието му домакина /ЗАС/, служителя по сигурността, който със заповед на директора е: Петьо Янков Вълчов, огняр и органите на РУ на МВР и СОТ.  
Чл.161. Вечер, преди напускане на работното си място, служителите са длъжни да правят проверка на врати, прозорци, чешми, ел. уреди и осветителни тела, да се проверяват, да попълват книга за изключване на ел захранване, да включват СОТ.  
 
 
Г Л А В А VІІ  
 
ПРОФЕСИОНАЛНА КВАЛИФИКАЦИЯ  
 
Чл.162. Учителите имат право на участие в квалификационни форми, на професионално развитие и израстване, на методически изяви.  
Чл.163. Договор за повишаване на квалификацията и преквалифициране се сключва между директора и членовете на педагогическия и непедагогическия колектив на основание чл.234 от КТ.  
 
 
Г Л А В А VІІІ  
 
ЗДРАВОСЛОВНИ И БЕЗОПАСНИ УСЛОВИЯ НА ТРУД 
  
Чл.164. Директорът е длъжен да осигури здравословни и безопасни условия на възпитание, обучение и труд като:  
1. Организира провеждането на видовете инструктажи с персонала.  
2. Осигури санитарно-битово медицинско обслужване.  
Чл.165. Директорът взема мерки за предотвратяване на трудови злополуки, установява станалата трудова злополука, уведомява съответните органи и в 3-дневен срок съставя акт за трудова злополука. 
 Чл.166. Персоналът на ДГ е длъжен да спазва утвърдените от директора правилници, указания, правила, инструктажи, инструкции и други свързани с безопасните условия на труд.  
Чл.167. За осигуряване на безопасни условия на възпитание, обучение и труд в ДГ, до началото на учебната година се изготвят следните планове:  
1. План за защита при бедствия на пребиваващите в детската градина.  
2. План на ГУТ.  
3. План за работата на щаба за защита на децата и персонала на ДГ „Слънце” при бедствия.  
4. План за провеждане на обучение с персонала на ДГ „Слънце” на тема: ”Организация, координация и дейност на ръководството и персонала на детската градина при възникване на бедствия, аварии и други кризисни ситуации засягащи територията на обекта и в близост до него”.  
5. План за провеждане на обучение и тренировка с персонала на ДГ „Слънце”  на тема: “Организация и дейност на ръководството и персонала на детската градина при бедствия, аварии и други кризисни ситуации засягащи територията на детската градина и в близост до нея”  
6. План за действието на персонала при евакуацията на децата при възникване на пожар.  
Чл.168. За организиране и провеждане на дейностите по създаване и поддържане на безопасни и здравословни условия на възпитание, обучение и труд, в ДГ са изградени:  
1. Група по условия на труд.  
2. Щаб за защита на децата и персонала на ДГ „Слънце”  при бедствия. 
 
 
  
Г Л А В А ІХ  СОЦИАЛНО-БИТОВО И КУЛТУРНО ОБСЛУЖВАНЕ  
 
Чл.169. Средствата за СБКО се осигуряват от работодателя и първостепенните разпоредители с бюджетните кредити в размер на 3 % от средствата за работна заплата.  
Чл.170. Начинът на използване и разпределение на средствата за СБКО се определя с решение на общото събрание на педагогическия и непедагогическия персонал за срок от една календарна година. 
 Чл.171. Работодателят изплаща транспортните разходи на пътуващите учители в размер на 100 % от стойността на картите, в съответствие с чл.6, ал.2 и чл. 9, ал.2 от Наредба №1/23.05.2014 г. за условията и реда за възстановяване на част от транспортните разходи на педагогическия персонал в детските градини, училищата и обслужващите звена. Транспортните разходи се изплащат за времето, когато работещите са били на работното място.  
Чл.172. Безплатно работно облекло се осигурява на следните членове на колектива: кухненски персонал, огняр, чистачи, ЗАС, а за учители и директор – представително облекло.  
Чл.173. Специално работно облекло и лични предпазни средства се полагат на готвач и помощник готвач.  
Чл.174. Гореизброените членове на персонала на ДГ се задължават по време на изпълнение на трудовите си задължения да използват предоставеното им работно облекло.  
Чл.175. (1) За всяка календарна година Работодателят осигурява средства за представително облекло на педагогическия персонал, в съответствие изискванията на Наредба №1/09.04.2012 г. за представителното облекло на лицата от педагогическия персонал в детските градини, училищата и обслужващите звена, в размер, определен в КТД  
(2)Работодателят осигурява безплатно работно облекло на работници и служители, в съответствие с Наредбата за безплатно работно и униформено облекло, в размер, определен в КТД  
Чл.176. Не се допуска компенсация в пари за неизползвано или несвоевременно предоставено работно облекло.  
Чл.177. Работно облекло след изтичане на срока за износване не подлежи на връщане.  
Чл.178. При прекратяване на трудово правоотношение с член на персонала, последният връща на ДГ зачисленото работно облекло. Този, който не върне работното облекло, заплаща стойността му за срока на доизносването му.  
 
Г Л А В А Х  
 
ДОКУМЕНТИ И РАБОТА С ДОКУМЕНТИ  
 
Съдържание, водене и съхранение на документите  
Чл.179. Съдържанието, воденето и съхранението на документите се извършва в съответствие с изискванията на НАРЕДБА № 8 от 11.08.2016 г. за информацията и документите за системата на предучилищното и училищното образование, ЗПУО.  
Чл.180. Директорът със заповед определя реда и длъжностните лица, които имат достъп до съхраняваните документи.  
 
 
Създаване, утвърждаване, актуализиране и издаване на документи  
 
Чл.181. Създаването, утвърждаването, актуализирането и издаването на документи се извършва по реда и условията, определени в НАРЕДБА № 8 от 11.08.2016 г. за информацията и документите за системата на предучилищното и училищното образование. 
 
 
Г Л А В А ХІ  
 
СЪБИРАНЕ, СЪХРАНЕНИЕ И ОБРАБОТВАНЕ НА ЛИЧНИ ДАННИ  
 
Раздел І  
 
Събиране, обработване, съхранение и защита на личните данни в личните трудови досиета на служителите  
 
Чл.182. Работодателят е длъжен да оформя лично досие на всеки член на персонала на детската градина.  
Чл.183. Личното досие задължително съдържа следните документи:  
1. Молба за постъпване на работа с входящ номер.  
2. Професионална автобиография.  
3. Трудова книжка.  
4. Ксерокопие от диплом за завършена степен на образование, сравнено с оригинала.  
5. Свидетелство за съдимост.  
6. Медицинско свидетелство, заверени от личния лекар на работника и служителя.  
7. Служебна бележка за проведен начален инструктаж.  
8. Заявление за ползване на отпуски, регистрирани с входящ номер.  
9. Заповеди за ползване на отпуски.  
10. Други.  
Чл.184. Личните досиета на персонала се съхраняват в кабинета на директора. 
 Чл.185. Достъп до личните досиета имат само директорът на ДГ и ЗАС.  
 
 
Раздел ІІ  
 
Събиране, обработване, съхранение и защита на личните данни в щатното разписание  
 
Чл.186. Директорът на ДГ е отговорен за изготвянето на щатно разписание на персонала в началото на всяка календарна година, както и при промяна на щата, работната заплата и други.  
Чл.187. Щатното разписание съдържа следната информация:  
1. Номер по ред.  
2. Длъжност.  
3. Трите имена на работника и служителя.  
4. Образователна степен.  
5. Номер на нормативен документ, изискващ промяна на щатното разписание.  
6. Код по НКДП.  
7. Код по НКП.  
8. Минимално трудово възнаграждение.  
9. Трудов стаж по специалността.  
10. Индивидуално трудово възнаграждение.  
11. Общ трудов стаж в проценти.  
12. Сума в лев/евро.  
13. Сума за безплатна храна.  
14. Сума за придобито ПКС.  
15. Брутно трудово възнаграждение.  
 
Чл.188. Щатното разписание се изготвя от ЗАС, подписва се от счетоводителя, съгласува се с кмета на общината и се утвърждава от директора на ДГ.  
Чл.189. Копие от щатното разписание се съхранява при счетоводителя, общинската администрация и при директора на ДГ.  
Чл.190. Достъп до щатното разписание имат само счетоводителя, ЗАС и директора.  
 
Раздел ІІІ  
 
Събиране, обработване, съхранение и защита на личните данни в здравните досиета на служителите  
 
Чл.191. Директорът на ДГ е длъжен да събира и обработва здравното досие на всеки един член от персонала.  
Чл.192. Здравното досие съдържа болнични листове, здравни книжки и експертно решение на ТЕЛК.  
(1) Болничните листове се представят на директора най-късно 2 дена след издаването им.  
(2) Здравните книжки се презаверяват всяка година и се съхраняват от медицинската сестра в медицинския кабинет.  
(3) Експертните решения от ТЕЛК удостоверяват процента нетрудоспособност на работника и служителя, предоставят се на директора и счетоводителя и се съхраняват в личното досие на лицето.  Чл.193. Достъпът до данни за здравното състояние на работниците и служителите в детското заведение имат медицинската сестра, ЗАС, счетоводителят и директорът.  
 
 
Раздел ІV  
 
Събиране, обработване, съхранение и защита на личните данни в регистъра на трудовите злополуки  
 
Чл.194. Директорът на ДГ е длъжен да води книга за регистриране на актове за трудовите злополуки.  
Чл.195. Регистърът за трудовите злополуки съдържа следните данни:  
1. Номер и дата на декларацията.  
2. Входящ номер на декларацията в НАП.  
3. Трите имена на пострадалия.  
4. ЕГН на пострадалия.  
5. Място на злополуката.  
6. Време на злополуката.  
7. Номер и дата на разпореждането на НАП за приемане или неприемане на злополуката.  
8. Последици от злополуката.  
Чл.196. Регистърът на трудовите злополуки се съхранява в кабинета на директора.  
Чл.197. Достъп до данните на лицето, претърпяло трудова злополука, имат ЗАС, счетоводителят и директорът.  
 
Г Л А В А ХІІ  
 
ДОПЪЛНИТЕЛНИ РАЗПОРЕДБИ  
 
Чл.198. Трудовият колектив на детската градина се разпределя на педагогически и непедагогически.  Чл.199. Работниците и служителите в ДГ имат право да образуват синдикални организации, които сами изработват и приемат устави, правила, организират своето управление и определят своите функции.  
Чл.200. Директорът съдейства и създава условия за осъществяване дейността на синдикалните организации.  
Чл.201. В ДГ може да се сключи само един Колективен трудов договор между директора и синдикалните организации по реда на КТ.  
Чл.202. Синдикалните организации нямат право да извършват дейности, с които да възпрепятстват под каквато и да е форма учителите, служителите и работниците да изпълняват трудовите си задължения.  
Чл.203. Общото събрание в ДГ се състои от всички работници и служители и само определя реда на своята работа.  
Чл.204. Общото събрание е редовно, когато на него присъстват повече от половината от членовете на колектива и приема решения си с обикновено мнозинство от присъстващите.  
Чл.205. Педагогическият съвет е колективен орган за управление на ДГ и неговият състав и функции са определени ЗПУО, Правилника на ДГ и Правилника за дейността на педагогическия съвет.  
Чл.206. На територията на детското заведение се забранява осъществяването на всяка дейност, която представлява разпространение на фашистки или расистки идеи, цели да предизвика религиозно или политически конфликти, насажда религиозна, полова, расова нетърпимост или вражда.  
Чл.207. На територията на детското заведение се забранява осъществяването на политическа пропаганда или каквато и да е друга дейност в подкрепа или против дадена политическа сила.  
 
 
 
 
 
 
 
 
 
ПРЕХОДНИ И ЗАКЛЮЧИТЕЛНИ РАЗПОРЕДБИ  
 
Чл.208. Този правилник се издава от директора на детската градина на основание чл.181 от КТ и в съответствие със съществуващата нормативна уредба.  
Чл.209. Разпоредбите на Правилника за вътрешния трудов ред не противоречат на нормативните актове и на Колективния трудов договор.  
Чл.210. Неотменна част от настоящия правилник са КТ, ЗПУО, съответните длъжностни характеристики, КТД и др.  
Чл.211. Действието на настоящия правилник се разпростира по отношение на ръководството на детската градина, педагогическия и непедагогическия персонал.  
Чл.212. Директорът запознава целият трудов колектив с настоящия правилник, което се удостоверява с подпис на запознатия.  
Чл.213. Неизпълнението на правилника за вътрешния трудов ред е нарушение на трудовата дисциплина.  
Чл.214. За нарушение на правилника за вътрешния трудов ред се счита всяко неизпълнение на задълженията, посочени в правилника. При констатиране на такива ръководството на детската градина определя наказанията съгласно действащите към момента разпоредби на КТ. 
Чл.215. Контролът по изпълнението на правилника се възлага на директора на детската градина.  

